10. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.Φ.142.3/65138 της 7 Ιουλ./9  Αυγ.1977 (ΦΕΚ Β' 758) Περί εγκρίσεως του Κανονισμού Οργανώσεως και λειτουργίας της Υγειονομικής Περιθάλψεως των σπουδαστών των Σχολών του Πανεπιστημίου Κρήτης. Έχοντες υπ’ όψει: 1.Τας διατάξεις του άρθρου 2 παρ. 2 του Ν.Δ. 927/71 (ΦΕΚ 141-Α') «περί παροχής υγειονομικής περιθάλψεως εις φοιτητάς ανωτάτων τινών εκπαιδευτικών ιδρυμάτων» εν συνδυασμώ προς τας διατάξεις του Β.Δ.135/1972 (ΦΕΚ 32-Α') «περί της παρεχομένης υγειονομικής περιθάλψεως εις  φοιτητάς  ανωτάτων  τινών  εκπαιδευτικών  ιδρυμάτων (Μετά την σελ. 636,404) Σελ. 636,405 Τεύχος 659–Σελ. 91 Πανεπιστήμιο Κρήτης 31.ΗΑ.β.9-10 και του άρθρου 12 του Ν.Δ. 114/1974 «περί τροποποιήσεως και συμπληρώσεως του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην» καί επεκτάσεως διατάξεών τινων αυτού εις άπαντα τα ανώτατα εκπαιδευτικά ιδρύματα» και 2.Την υπ’ αριθ. 1700/17.6.77 πρότασιν της Διοικούσης Επιτροπής του Πανεπιστημίου Κρήτης, αποφασίζομεν: Εγκρίνομεν τον εσωτερικόν κανονισμόν παροχής υγειονομικής περιθάλψεως προς τους φοιτητάς του Πανεπιστημίου Κρήτης έχοντα ως ακολούθως: Άρθρον 1. Παρεχομένη υγειονομική περίθαλψις. 1.Η υπό του Ν.Δ. 927/1971 προβλεπομένη υγειονομική περίθαλψις ης τινος η έκτασις καθορίζεται, δια των διατάξεων του Β.Δ. 135/1972, παρέχεται προς τους δικαιούχους ταύτης σπουδαστάς, περί ων το άρθρον 8 του ως άνω Β.Δ/τος, δια του εν εκάστη των Σχολών του Πανεπιστημίου Ιατρείου ή μερίμνη του Πανεπιστημίου κατά τα εν ταις προμνησθείσαις διατάξεσι οριζόμενα και τα διαλαμβανόμενα εν τη παρούση αποφάσει. 2.Η ανωτέρω περίθαλψις παρέχεται εις το Ιατρείον των Σχολών του Πανεπιστημίου, τον οίκον του ασθενούντος φοιτητού ή εις τα εξωτερικά Ιατρεία και εντός Πανεπιστημιακών νοσοκομείων ή νοσηλευτικών ιδρυμάτων υπαγομένων εις τας διατάξεις του Ν.Δ. 2592/53 ή και των συμβαλλομένων μετά του δημοσίου τοιούτων, των πόλεων παρ’ αις έδραις των Σχολών του Πανεπιστημίου ή και εις τας πόλεις Χανίων και Αθηνών εις περίπτωσιν περιθάλψεως ειδικών τινών παθήσεων, καθ’ ας δεν είναι εφικτή αύτη εις τας πόλεις Ρέθυμνον και Ηράκλειον, έδρας των Σχολών του Πανεπιστημίου Κρήτης. Άρθρον 2. Ιατρική Περίθαλψις. 1.Η Ιατρική περίθαλψις παρέχεται δι εξετάσεως των δεομένων ταύτης φοιτητών υπό του ιατρού των Σχολών εν τοις Ιατρείοις εκάστης των Σχολών, εφ’ όσον η έδρα αυτών είναι διάφορος της έδρας του Πανεπιστημίου, ή εν τω οίκω του ασθενούντος φοιτητού. 2.Οι ελαφρώς ασθενούντες φοιτηταί και έχοντες ανάγκη ιατρικής συνδρομής, δύνανται να προσέρχονται καθ’ εκάστην και κατά τας καθωρισμένας ώρας εν τοις ιατρείοις των Σχολών, ένθα εξετάζονται υπό του ιατρού επί τη επιδείξει της φοιτητικής αυτών ταυτότητος. 3.Οι βαρύτερον πάσχοντες υποχερούνται, όπως ειδοποιώσιν εγκαίρως περί της ασθενείας των τον ιατρόν, γνωστοποιούντες άμα την ακριβή αυτών, διεύθυνσιν κατοικίας και το επείγον ή ου της αιτουμένης οίκοι ιατρικής επισκέψεως. Ο ιατρός υποχρεούται να μεταβαίνη αυθημερόν, και άνευ καθυστερήσεως εις την οικίαν των κατά τα ανωτέρω ειδοποιούντων φοιτητών και κατά προτεραιότητα των εχόντων ανάγκην αμέσου ιατρικής βοηθείας και να παρέχη αυτοίς την δέουσαν ιατρικήν συνδρομήν ως και τα αναλογούντα φάρμακα δια συνταγών. Αι προς επίσκεψιν του ασθενούντος φοιτητού κατ’ οίκον μεταβάσεις του ιατρού δεν δύναται να είναι πλείονες της μιας εντός του αυτού εικοσιτετραώρου, εκτός ειδικών περιπτώσεων. 4.Εις εξαιρετικάς περιπτώσεις λόγω ανάγκης επειγούσης ιατρικής περιθάλψεως δύναται η κατά τ’ ανωτέρω περίθαλψις να παρέχηται και υπό του ιατρού μη συμβεβλημένου μετά του Πανεπιστημίου, επιλεγομένου  Σελ. 636,406 Τεύχος 659–Σελ. 92 ελευθέρως υπό του φοιτητού. Εις τας περιπτώσεις ταύτας ο ιατρός χορηγεί εις τον υπ’ αυτού περιθαλπόμενον φοιτητήν «Δελτίον» παροχής υπηρεσιών εις ο αναγράφονται: α)Το ονοματεπώνυμον και ο αριθμός μητρώου του φοιτητού. β)Η ημερομηνία της γενομένης ιατρικής επισκέψεως. γ)Η διάγνωσις της ασθενείας. δ)Το ονοματεπώνυμον και η υπογραφή μετά της σφραγίδος του ιατρού. 5.Πλην του ανωτέρω «Δελτίου» ο ασθενής φοιτητής εφοδιάζεται δι’ ενυπόγραφου «Σημειώματος», περί των τυχόν αναγκαιούντων φαρμάκων ή ενδεικνυομένων παρακλινικών εξετάσεων ή περί της αναγκαιότητος περιθάλψεως τους εις νοσηλευτικόν ίδρυμα. 6.Το δελτίο παροχής υπηρεσιών ως και το ως άνω «Σημείωμα» του ιατρού προσκομίζεται υπό των φοιτητών ή εκπροσώπου των, το ταχύτερον και δη εντός ευλόγου χρονικού διαστήματος, μη υπερβαίνοντος το 48ωρον από της γενομένης ή δη ιατρικής εξετάσεως ή από της εισαγωγής των εις το Νοσοκομείον, εις τον ιατρόν της Σχολής προς θεώρησιν και έκδοσιν παραπεμπτικού και συνταγής δια την χορήγησιν των φαρμάκων. Το εν λόγω παραπεμπτικόν ιατρικής εξετάσεως, θεωρημένον και υπό του Γραμματέως της οικείας Σχολής του Πανεπιστημίου, επιστρέφεται μερίμνη του περιθαλπομένου φοιτητού, εις τον θεράποντα ιδιώτην ιατρόν, δι’ ον αποτελεί, τίτλον πληρωμής του υπό του Πανεπιστημίου. 7.Δια τας περιπτώσεις υγειονομικής περιθάλψεως φοιτητού λόγω κατεπειγούσης ανάγκης εις τόπον μακράν της έδρας εκάστης των Σχολών του Πανεπιστημίου, ισχύουν αι διατάξεις της παρ. 5 του άρθρου 8 του Β.Δ. 135/1972. Άρθρον 3. Νοσοκομειακή Περίθαλψις. 1.Επί κατά την συμφώνως προς τας διατάξεις του προηγουμένου άρθρου γενομένην ιατρικήν εξέτασιν διαπιστωθή ότι ο ασθενών φοιτητής στερείται της αναγκαιούσης οικογενειακής επιμελείας και χρήζει νοσοκομειακής περιθάλψεως, παραπέμπεται εις τι των εν παραγρ. 2 του άρθρου 1 του παρόντος αναφερομένων νοσηλευτικών ιδρυμάτων.  2.Το υπό του ιατρού εκδιδόμενον σχετικόν παραπεμπτικόν μνημονεύει απαραιτήτως το ονοματεπώνυμον και τον αριθμόν μητρώου του φοιτητού και δέον, όπως είναι θεωρημένον υπό του Γραμματέως εκάστης των Σχολών του Πανεπιστημίου ως προς το ποσοστόν συμμετοχής του φοιτητού επί της αξίας των δαπανών υγειονομικής περιθάλψεώς του και ως προς την δικαιουμένην θέσιν νοσηλείας (ΒΒ). Άρθρον 4. Φαρμακευτική Περίθαλψις. 1.Τα υπό του ιατρού της Σχολής οριζόμενα κατά περίπτωσιν φάρμακα αναγράφονται εις ηριθμημένας συνταγάς, διαλαμβανούσας τα στοιχεία του ασθενούντος φοιτητού, και θεωρούνται υπό του Γραμματέως εκάστης των Σχολών ως προς το ποσόν συμμετοχής του φοιτητού επί της αξίας των φαρμάκων.  2.Αι ως άνω συνταγαί εκτελούνται εις τα υπό της Σχολής καθοριζόμενα φαρμακεία επί καταβολής υπό του φοιτητού του υπό του άρθρου 3 του Β.Δ. 135/1972 προβλεπομένου ποσοστού συμμετοχής του εις την αξίαν των φαρμάκων, του υπολοίπου χρηματικού ποσού βαρύνοντος τον προϋπολογισμόν του Πανεπιστημίου, οι δε φοιτηταί υπογράφουν ταύτας κατά την παραλαβήν των φαρμάκων. 31.ΗΑ.β.10 Πανεπιστήμιο Κρήτης Άρθρον 5. Κλινικαί εξετάσεις ειδικοτήτων και εργαστηριακαί  εξετάσεις. 1.Αι κλινικαί εξετάσεις ειδικοτήτων και αι εργαστηριακαί εξετάσεις εκτελούνται εις τα εξωτερικά ιατρεία των εν παρ. 2 του άρθρ. 1 του παρόντος αναφερομένων νοσηλευτικών ιδρυμάτων. Ελλείψει δε ειδικοτήτων τινών εκ των ως άνω ιδρυμάτων εκ ταις πόλεσι, παρ’ αις αι Σχολαί του Πανεπιστημίου, παραπέμπονται υπό του ιατρού του Πανεπιστημίου δι’ εξέτασιν εις ιδιώτας ιατρούς ή ιδιωτικάς κλινικάς. 2.Τα παρεπεμπτικά δια τας ως άνω εξετάσεις του ιατρού εκδίδονται συμφώνως προς τας διατάξεις της παρ. 2 του άρθρου 3 της παρούσης. 3.Η αυτή διαδικασία τηρείται προκειμένου περί της οδοντιατρικής εξετάσεως ή φυσικοθεραπείας των φοιτητών του Πανεπιστημίου. Άρθρον 6. Δαπάναι υγειονομικής περιθάλψεως. 1.Αι δαπάναι της κατά τα ανωτέρω εκτάσεως υγειονομικής περιθάλψεως των δικαιουμένων και εχόντων ανάγκην κοινωνικής προστασίας, κατά βεβαίωσιν του οικείου Νομάρχου ή του παρ’ αυτώ εξουσιοδοτουμένου οργάνου φοιτητών του Πανεπιστημίου, ως και τα έξοδα τοκετού της αυτής κατηγορίας φοιτητριών και δι’ ένα μόνο τοκετόν κατά την διάρκειαν των σπουδών των βαρύνουσι εξ ολοκλήρου το Πανεπιστήμιον υπό την προϋπόθεσιν, ότι οι περί ων ο λόγος φοιτηταί δεν είναι ησφαλισμένοι εις έτερον ασφαλιστικόν φορέα και εις περίπτωσιν καθ’ ην δεν καταβάλλονται αι δαπάναι αύται υπό του Υπουργείου Κοινωνικών Υπηρεσιών. 2.Αι δαπάναι των λοιπών φοιτητών δια την υγειονομικήν κατά τα ανωτέρω, περίθαλψιν αυτών βαρύνουσι υπό την αυτήν προϋπόθεσιν της προηγουμένης παραγράφου του παρόντος άρθρου κατά τα 4/5 το Πανεπιστήμιον και κατά το υπόλοιπον 1/5 τους ιδίους φοιτητάς, πλην της φαρμακευτικής ης η δαπάνη βαρύνει εξ ιμισείας τον φοιτητήν και το Πανεπιστήμιον. 3.Η ανάγκη κοινωνικής προστασίας των φοιτητών και η τυχόν ασφάλισις τούτων εις έτερον ασφαλιστικόν φορέα ελέγχεται κατ’ έτος άμα τη εγγραφή αυτού δι’ υποβολής. εις την Γραμματείαν της οικείας Σχολής της προμνησθείσης βεβαιώσεως του οικείου Νομάρχου ή του παρ’ αυτού εξουσιοδοτουμένου οργάνου (Ν.Δ. 57/1973) και (Ν. 379/1976) και υπευθύνου δηλώσεως περί της τυχόν υγειονομικής ασφαλίσεως του φοιτητού. 4.Προκειμένου περί δαπανών φοιτητών ησφαλισμένων αμέσως ή εμμέσως εις ετέρους ασφαλιστικούς φορείς εξ ων παρέχεται μόνον νοσοκομειακή περίθαλψις, αι δαπάναι δια την λοιπήν υγειονομικήν περίθαλψιν αυτών βαρύνουσι κατά το αυτό ως ανωτέρω ποσοστόν το Πανεπιστήμιον. Δια την νοσοκομειακήν περίθαλψιν της κατηγορίας ταύτης των φοιτητών ως και δια την εξωνοσοκομειακήν περίθαλψιν αυτών αι δαπάναι βαρύνουσι τον οικείον ασφαλιστικόν φορέα, τυχόν δε προκύπτουσα διαφορά δαπάνης το Πανεπιστήμιον. 5.Αι βαρύνουσαι το Πανεπιστήμιον δαπάναι υγειονομικής περιθάλψεως των φοιτητών αυτού ελέγχονται και εκκαθαρίζονται υπό της Οικονομικής Υπηρεσίας του Πανεπιστημίου επί τη βάσει δικαιολογητικών ως ακολούθως: α)Τα νοσήλεια εις νοσοκομεία δια καταστάσεων εις ας αναγράφονται ο χρόνος νοσηλείας, τα αναλωθέντα φάρμακα και λοιπά απαραίτητα δια την νοσηλείαν είδη, αι γενόμεναι παρακλινικαί εξετάσεις ως και το καταβλητέον ποσόν. β)Αι δαπάναι δια φάρμακα χορηγούμεναι εις φοιτητάς δι’ υποβολής κατά μήνα εκ μέρους των συμβεβλημένων μετά του Πανεπιστημίου φαρμακείου αιτήσεων μετ’ αναλυτικών καταστάσεων εις ας επισυνάπτονται αι σχετικαί συνταγαί. γ)Αι αμοιβαί των συμβεβλημένων μετά του Πανεπιστημίου ιατρών και εργαστηρίων, δι’ αιτήσεως των υποβαλλομένων μετ’ αναλυτικών καταστάσεων μηνιαίως εις ας επισυνάπτονται και αι σχετικαί παραγγελίαι του ιατρού του Πανεπιστημίου. 6.Η καταβολή του αναλογούντος τω Πανεπιστημίω ποσοστού αμοιβής των συμβεβλημένων ιατρών κ.λ.π. γίνεται υπό του Πανεπιστημίου και ουχί απ’ ευθείας υπό του περιθαλπομένου φοιτητού. 7.Αι αμοιβαί των ιατρών, φαρμακοποιών και εργαστηρίων μη συμβεβλημένων μετά του Πανεπιστημίου, προς ους απηυθύνθη λόγω εξαιρετικής επειγούσης ανάγκης υγειονομικής περιθάλψεως ο ασθενήσας φοιτητής, καταβάλλονται κατ’ εξαίρεσιν απ’ ευθείας υπό του φοιτητού, εκκαθαριζόμεναι κατά τας προηγουμένας διατάξεις δι’ υποβολής εκ μέρους του φοιτητού των νομίμων εξοφλητικών αποδείξεων. Αι τοιαύται δαπάναι δεν δύνανται να υπερβαίνουν το ύψος των αντιστοίχων τοιούτων των οφειλομένων εις περιπτώσεις περιθάλψεως των φοιτητών υπό των ιατρών κ.λ.π. συμβεβλημένων του Πανεπιστημίου. (Μετά τη σελ. 636,406) Σελ. 636,407 Πανεπιστήμιο Κρήτης 31.ΗΑ.β.10 Άρθρον 7 Ιατρικόν, Υγειονομικόν καί λοιπόν προσωπικόν. 1.Το δια την υγειονομικήν περίθαλψιν των φοιτητών αναγκαιούν ιατρικόν και υγειονομικόν προσωπικόν εν γένει εφ’ όσον δεν καθίσταται δυνατή η διενέργεια των σχετικών ιατρικών εξετάσεων και της υγειονομικής εν γένει περιθάλψεως δια των εξωτερικών Ιατρείων και εργαστηρίων των νοσηλευτικών ιδρυμάτων του άρθρου 1 και 2 του παρόντος προς α κατά κανόνα δέον να παραπέμπηται οι φοιτηταί και εφ’ όσον υφίστανται αναγεγραμμέναι εν τω προϋπολογισμώ του Πανεπιστημίου αι αναγκαιούσαι, πιστώσεις προσλαμβάνεται, κατόπιν αποφάσεως της Διοικούσης Επιτροπής του Πανεπιστήμιου επί συμβάσει ιδιωτικού δικαίου ήτις δέον να διαλαμβάνη απαραιτήτως περί του Χρόνου προσλήψεως και της αμοιβής των προσλαμβανομένων. 2.Την δια την υγειονομικήν περίθαλψιν των φοιτητών απαιτουμένην υπηρεσιακήν αλληλογραφίαν και λοιπήν υπηρεσίαν αναλαμβάνουν κατά την πρώτην εφαρμογήν της παρούσης. Οι εν τω Πανεπιστημίου υπηρετούντες υπάλληλοι μέχρι της ιδρύσεως Φοιτητικής Λέσχης. 3.Μεταξύ των καθηκόντων του ιατρού του Πανεπιστημίου διαλαμβάνονται, πλην εκείνων άτινα προκύπτουν εκ της εφαρμογής του παρόντος Κανονισμού και τα ακόλουθα: α)Ο εμβολιασμός των φοιτητών οσάκις ούτος απαιτείται. β)Η υγειονομική εξέτασις των νεοεισερχομένων φοιτητών και η κατ’ έτος εξέτασις απάντων των φοιτητών της Σχολής. γ)Η υγειονομική επιθεώρησις των κοινοχρήστων χώρων της Σχολής και η υπόδειξις παντός μέτρου διασφαλίζοντας την υγείαν των φοιτητών. δ)Η διαφύλαξις των ιατρικών οργάνων και του υγειονομικού εν γένει υλικού του ιατρείου του Πανεπιστημίου. ε)Η τήρησις βιβλίου κινήσεως εις κινητά φύλλα (καρτέλλαι) των περιθαλπομένων φοιτητών. Ο παρών κανονισμός δημοσιευθήτω δια της Εφημερίδος της Κυβερνήσεως. Σελ. 636,408 31.ΗΑ.β.10 Πανεπιστήμιο Κρήτης